

REPUBLIKA HRVATSKA

PRIMORSKO-GORANSKA ŽUPANIJA

 GRAD DELNICE

**GRADONAČELNIK**

KLASA: 940-04/23-01/21

URBROJ: 2170-6-5-25-15

Delnice, 02. rujna 2025.g.

**Gradonačelnik Grada Delnica**, na temelju članka 391. Zakona o vlasništvu i drugim stvarnim pravima („Narodne novine 91/96, 68/98, 137/99, 22/00, 114/01, 79/06, 141/06, 146/08, 38/09, 153/09, 90710, 143/12 i 152/149), članka 48. Zakona o lokalnoj i područnoj (regionalnoj) samoupravi (“Narodne novine” 33/01, 60/01, 129/05, 109/07, 129/08, 36/09, 150/11, 144/12, 19/13-pročišćeni tekst), 137/15, 123/17, 98/19 i 144/20), članka 60. Statuta Grada Delnica (Službene novine Grada Delnica“ 02/21), članka 3. stavka 1., članka 9. stavka 1. točke 2. i članka 18. Odluke o raspolaganju i upravljanju zemljištem u vlasništvu Grada Delnica („Službene novine Primorsko-goranske županije 47/12), današnjeg dana raspisuje

**J A V N I N A T J E Č A J**

**za prodaju nekretnina u vlasništvu Grada Delnica**

/ u naravi okućnica/

1. **Predmet prodaje**

1.1. Raspisuje se javni natječaj za prodaju nekretnina sljedećih oznaka:

1.Kč.br. 33348/2, upisana u zk.ul. 2569, k.o. Delnice II, GK62-Delnice-Ante Starčevića, nerazvrstana cesta, U NARAVI OKUĆNICA, površine 144 m2.

Prema važećem Prostornom planu uređenja Grada Delnica (SN PGŽ 24/02, 11/13, SN GD 4/16 i 11/21), [k.č.br](http://k.xn--bea.br/). 33348/2 nalazi se u izgrađenom i uređenom dijelu građevinskog području naselja Delnice, a prema Urbanističkom planu uređenja naselja Delnice, područja poslovne zone K-1-1 i K-2-2 (SN PGŽ 7/05, 23/11, 11/13, SN GD 2/16 i 3/23) [k.č.br](http://k.xn--bea.br/). 33348/2 ima M1 namjenu - mješovita, stambeno-poslovna namjena.

2. Kč.br. 14009/2, upisana u zk.ul. 2077, k.o. Delnice II. Trg 138. brigade HV, dvorište, U NARAVI OKUĆNICA, površine 76 m2.

Prema važećem Prostornom planu uređenja Grada Delnica (SN PGŽ 24/02, 11/13, SN GD 4/16 i 11/21), [k.č.br](http://k.xn--bea.br/). 14009/2 nalazi se u izgrađenom i uređenom dijelu građevinskog području naselja Delnice, a prema Urbanističkom planu uređenja naselja Delnice, područja poslovne zone K-1-1 i K-2-2 (SN PGŽ 7/05, 23/11, 11/13, SN GD 2/16 i 3/23) [k.č.br](http://k.xn--bea.br/). 14009/2 ima T1 namjenu - gospodarska namjena - ugostiteljsko-turistička (hotel).

1.2.Početna ukupna kupoprodajna cijena, tj. vrijednost nekretnina iz točke 1. ovog članka iznosi 7.320,00 €, sve prema Procjembenom elaboratu Vedrane Knežević dipl.ing.građ., stalnog sudskog vještaka za graditeljstvo i procjenu nekretnina iz Ogulina, Bernardina Frankopana 4., čija je oznaka broj elaborata PE-31/2024-1 od veljače 2025. godine te pozitivnog mišljenja Procjeniteljskog povjerenstva PGŽ od ožujka 2025. godine.

1.3.Uz kupoprodajnu cijenu, kupac plaća i dodatni trošak izrade Procjembenog elaborata u iznosu od 500,00 eura

**2. Ponuda se podnosi za obje nekretnine zajedno i mora sadržavati:**

2.1. Prijavu na natječaj sa svim podacima podnositelja ponude (ime i prezime odnosno naziv podnositelja ponude, OIB),

2.2. Presliku osobne iskaznice ukoliko je ponuditelj fizička osoba/presliku rješenja o upisu u sudski registar za pravne osobe odnosno obrtni registar za fizičke osobe obrtnike,

2.3. Visinu ponuđene cijene za nekretnine koje su predmet prodaje,

2.4. Adresu prebivališta/sjedišta,

2.5. Broj tekućeg računa za fizičke osobe odnosno žiro-računa za pravne i fizičke osobe koje obavljaju samostalnu djelatnost, u slučaju povrata jamčevine,

2.6.Potvrdu Odjela Gradske uprave za financije i projekte Grada Delnice da ponuditelj nema dospjelih dugovanja prema Gradu Delnicama.

2.7. Dokaz o uplaćenoj jamčevini u visini 10% početne cijene (Jamčevina za ozbiljnost ponude i uplaćuje se na žiro račun prodavatelja broj HR9824020061806900005 koji je otvoren kod Erste & Steiermaerkische Bank d.d. uz naznaku: jamstvo za ponudu za kupnju zemljišta s modelom HR68 i pozivom na broj 7242-OIB ponuditelja). **Konkretni iznos jamčevine iznosi 732,00 eura. Ukoliko najpovoljniji ponuditelj odustane od ponude ili ne sklopi ugovor u propisanom roku gubi pravo na povrat jamčevine.**

2.8. Vlastoručno potpisana suglasnost za fizičke osobe za obradu osobnih podataka

1. **Odredbe o javnom natječaju**

3.1.Obavijest o ovom javnom natječaju biti će objavljena u dnevnom tisku, a njegov cjelovit tekst biti će objavljen je na oglasnoj ploči i službenim mrežnim stranicama Grada Delnica.

3.2.Javni natječaj otvoren je osam (8) dana računajući od prvog slijedećeg dana od dana objave obavijesti o raspisivanju javnog natječaja u dnevnom tisku.

3.3.Na javnom natječaju mogu sudjelovati sve fizičke osobe koje imaju državljanstvo Republike Hrvatske, državljanstvo država koje čine Europski gospodarski prostor te državljani onih država s kojim Republika Hrvatska ima Ugovor o reciprocitetu o stjecanja nekretnina, te pravne osobe koje imaju sjedište u Republici Hrvatskoj ili državi koja čini Europski gospodarski prostor.

3.4.Punomoćnik natjecatelja (fizičke ili pravne osobe) dužan najkasnije do otvaranja pisanih ponuda dostaviti punomoć za zastupanje, ako natjecatelj nije u mogućnosti osobno prisustvovati otvaranju pisanih ponuda.

3.5.Nepotpune prijave i prijave podnesene izvan roka neće se razmatrati, a pravodobne koje ne ispunjavaju sve uvjete iz natječaja smatrat će se neprihvatljivima.

1. **Kriterij za odabir najpovoljnije ponude:**

4.1.Najpovoljnijim ponuditeljem smatra se ponuditelj koji ispunjava i prihvaća sve uvjete natječaja i koji je ponudio najvišu cijenu za zemljište koja mora biti veća od početne cijene ili istovjetna početnoj cijeni i izražena u eurima, dok se ponude dostavljene u drugoj valuti neće razmatrati.

4.2.U slučaju da isti ponuditelj dostavi više ponuda, valjanom će se smatrati ponuda kojom se prihvaćaju svi uvjeti natječaja i koja ima najveći iznos ponuđene cijene za zemljište.

1. **Dostavljanje ponuda**

5.1.Pisane ponude sa svim prilozima dostavljaju se poštom ili osobno u zatvorenim omotnicama na adresu: Grad Delnice, Trg 138. brigade HV 4, 51 300 Delnice, s naznakom: „Natječaj za kupnju nekretnina u vlasništvu Grada Delnica„ kčbr 33348/2 i 14009/2 ) - NE OTVARATI. Zainteresirani su dužni na poleđini omotnice navesti naziv podnositelja ponude, te adresu prebivališta ili sjedišta.

5.2.Ponude se otvaraju u službenim prostorijama Grada Delnica na adresi Trg 138. brigade HV 4., a točan datum i vrijeme biti će objavljeno na mrežnim stranicama Grada Delnica.

1. **Odabir najpovoljnijeg ponuditelja te ostalo**

6.1. Na prijedlog nadležnog Povjerenstva, Odluku o odabiru najpovoljnijeg ponuditelja donosi Gradonačelnik te se ista dostavlja svim ponuditeljima najkasnije u roku petnaest (15) dana od dana njezina donošenja.

6.2. Nakon odabira najpovoljnijeg ponuditelja, jamčevina mu se uračunava u kupoprodajnu cijenu, a ostalim ponuditeljima vraća se u roku od trideset (30) dana od dana donošenja odluke o odabiru najpovoljnijeg ponuditelja bez prava na kamatu za razdoblje od njezine uplate do isplate.

6.3. Odabrani ponuditelj dužan je u roku od 15 dana od dana dobivanja odluke o odabiru sklopiti ugovor o kupoprodaji.

6.4. U slučaju odustanka najpovoljnijeg ponuditelja, najpovoljnijim ponuditeljem smatrati će se sljedeći ponuditelj koji je ponudio najvišu cijenu, uz uvjet da prihvati ponudu ponuditelja koji je odustao,

6.5. U kupoprodajnu cijenu nije uključen porez na promet nekretnina koji plaća kupac.

6.6. Kod jednokratne isplate, kupoprodajna cijena biti će isplaćena u cijelosti u roku od 30 dana od dana sklapanja Ugovora o kupoprodaji nekretnine. U slučaju da kupac padne u zakašnjenje s plaćanjem više od 30 dana, pravo je prodavatelja da može raskinuti ugovor, a do tada uplaćeni iznos zadržati.

6.7. Troškove sklapanja i ovjere kupoprodajnog ugovora snosi kupac.

6.8. Tabularna isprava za upis prava vlasništva izdati će se nakon isplate kupoprodajne cijene u cijelosti.

6.9. Prodavatelj ima pravo odustati od prodaje u svako doba prije potpisivanja kupoprodajnog ugovora uz navođenje razloga odustanka.

6.10..U slučaju dobivenog zahtjeva najpovoljnijeg ponuditelja za obročnom otplatom, postupiti će sukladno odredbama Odluke o raspolaganju i upravljanju zemljištem u vlasništvu Grada Delnica, a odluku o tome samostalno donosi Gradonačelnik.

Gradonačelnik

Igor Pleše, univ.spec.oec.